text: Detinguts tres directius del grup Partouche per blanqueig al casino
  Es muntaven partides de pòquer on la majoria del que es jugava no es declarava i es netejaven els diners
  El blanqueig va tenir lloc al casino de Canes del grup Partouche.
  Actualitzada 12/03/2018 a les 13:07
  Set persones, incloent-hi tres administradors de casinos del grup Partouche, van ser detinguts per la policia del Servei Central de Curses i Jocs (CSJ) durant la nit de dissabte a diumenge. La policia va fer recerques a tres dels establiments de jocs del grup al sud de França. Partouche ha estat un dels nou que es presenten al concurs per obtenir la llicència per obrir un casino a Andorra. El grup francès ha presentat una oferta conjuntament amb el grup Cierco per situar el casino a l'antic hotel Salvia que connecta l'avinguda Meritxell i Prat de la Creu. El projecte va ser presentat en societat la setmana passada en una roda de premsa en la qual el president del grup Partouche, Fabrice Paire, va estar present per via telemàtica.
  Quatre dels sospitosos van ser arrestats al casino de Canes i tres van ser convocats a la DIPJ (Direcció Interregional de Policia Judicial) de Niça, on van ser detinguts en una investigació oberta per "blanqueig de diners provinents de l'evasió fiscal", "possessió il·legal d'una casa de joc" i "abús de béns socials". Es creu que els quatre sospitosos han organitzat durant almenys un any i mig, amb el vistiplau dels directors i directius de jocs del casino de Canes, partides de pòquer en les quals l'import jugat era molt major que la quantitat declarada oficialment. El sistema permetia l'evasió d'impostos i rentat de diners per al casino. L'import denunciat de les partides sovint podia arribar a ser 20 vegades inferior al que realment es jugava. Els detinguts s'enduien comissions per organitzar tot el muntatge.
  Els registres van tenir lloc als casinos de Canes, Bandol i La Grande-Motte. El casino de Canes es compon de salons privats que els investigadors sospiten que eren l'escenari de les partides de pòquer amb una mínima declaració del que es jugava perquè així el diner que sortia per als guanyadors es blanquejava. Fonts properes a la investigació van explicar que s'ha demanat el tancament administratiu dels tres casinos com a mesura cautelar en la investigació.
  #8 Quina sorpresa
  (13/03/18 00:48)
  jo va dir.."qui se ressemble..." millor no et dic a "quoi tu ressembles" tu... no saps ni de que parles "trol"...
  T'invito a que em diguis a què m'assemblo (és a dir, a que m'expliquis perquè creus que no tinc raó). M'intriga saber perquè sóc un trol.
  (12/03/18 15:31)
  Quina sorpresa va dir..Blanqueig de diners relacionats (indirectament, cert) amb els Cierco? Quina sorpresa! "Qui se ressemble s'assemble", que diuen, ... .
  "qui se ressemble..." millor no et dic a "quoi tu ressembles" tu... no saps ni de que parles "trol"...
  (12/03/18 13:48)
  no parareu !!! parlar del mon dels casinos es parlar del mon de la economia "B" per exelencia i encara aixi s'aprofita per fer politica.... tindriam que parlar dels " cansinos" i no dels casinos!!!
  #5 Quina sorpresa
  (12/03/18 12:17)
  Blanqueig de diners relacionats (indirectament, cert) amb els Cierco? Quina sorpresa! "Qui se ressemble s'assemble", que diuen, ... .
  (12/03/18 11:40)
  Suposo que aquest grup no te cap possibilitat de guanyar el concurs. Si ens dona la notícia el butlletí oficial del règim alguna cosa vol dir